Определение № 11667 от 24.09.2012 г. на ВАС по адм. д. № 10255/2012 г., II о., докладчик съдията Галина Солакова

 

 чл. 49, ал. 1 ЗКИР


Производството по делото е образувано по реда на чл. 229, ал. 1, т. 1 АПК, по частна жалба на Бисер Чейреков, Юри Чейреков и Искрен Чейреков от с. Жребово, общи. Девин срещу определение от 04.06.2012 г. по адм. д. № 83/2012 г. на Административен съд -Смолян, с което производството по делото е прекратено. С доводи за наличие на правен интерес у жалбоподателите за обжалване на заповед № РД-18-54/12.12.2011 г. на изпълнителния директор на АГКК-София се претендира отмяна на определението със законните последици.

Ответникът не ангажират становище по частната жалба.

Върховният административен съд, второ отделение намира частната жалба за процесуално допустима, като подадена в срока по чл. 230 АПК и от надлежни страни, а по същество - неоснователна.

С обжалваното определение, административният съд е оставил без разглеждане жалбата на настоящите частни жалбоподатели против заповед № РД-18-54/12.12.2011 г. на изпълнителния директор на АГКК досежно вписването им в кадастралния регистър като собственици на имот с идентификатор 29502.504.2,с площ от 4238 кв. м. и постройката в имота, като наследници на Малин Чейреков. За да прекрати производството по делото, съдът е приел, че жалбата е процесуално недопустима, тъй като жалбоподателите не удостоверяват собственически права върху имота, а такива не могат да се извлекат по реда на чл. 14, ал. 1 от ЗСПЗЗ от представеното решение по чл. 18ж, ал. 1 ППЗСПЗЗ, Строително разрешение № 43/28.03.1966 г. и Решение за ремонт № 26 на сграда.

Обжалваното определение е правилно, обосновано и законосъобразно.

Доказателства, че жалбоподателите, респ. техния общ наследодател е титуляр на право на собственост върху процесния имот не са представени, въпреки изрично дадената от съда възможност, вкл. с допусната съдебно-техническа експертиза, впоследствие заличена по искане на жалбоподателите.

С обжалваната заповед е одобрена кадастралната карта и кадастралните регистри на основание  чл. 49, ал. 1 ЗКИР, като процесния имот с идентификатор 29502.504.2,с площ от 4238 кв. м. и постройката в него са отразени надлежно в картата, с вписване в кадастралния регистър, че няма данни за собственика. Както правилно е прието от административният съд решението по чл. 18ж, ал. 1 ППЗСПЗЗ, което касае три ливади в м. Кьошке не е достатъчно за идентифициране на собственика, както и представените Строително разрешение № 43/28.03.1966 г. и Решение за ремонт № 26. Следователно жалбоподателите не са от кръга на заинтересуваните собственици, активно легитимирани да обжалват заповедта с оглед разпоредбата на чл. 49, ал. 4 ЗКИР, тъй като не разполагат с надлежен титул за собственост, а при снабдяване в последствие с такъв, разполагат с правата по чл. 53 ЗКИР за отразяване данните в кадастралната карта.

Предвид гореизложеното, определението за прекратяване на производството по делото е правилно и следва да се остави в сила.

Водим от горното Върховният административен съд второ отделение, на основание чл. 236 във връзка с чл. 221 АПК,

ОПРЕДЕЛИ:

ОСТАВЯ В СИЛА определение от 04.06.2012 г. по адм. д. № 83/2012 г. на Административен съд -Смолян.

Определението е окончателно. 

Данни за делото и връзка с други актове: 

